pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรณีชี้แจงผลการคัดเลือกตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง
วันพฤหัสบดีที่ 4 ตุลาคม 2561
กรณีชี้แจงผลการคัดเลือกตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง
ตามที่สมาคมผู้ค้าปลีกได้มีการแถลงข่าวเกี่ยวกับเรื่องการประกาศผลผู้ที่ประสงค์ให้บริการเป็นตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง ซึ่งกรมสรรพากรได้มีการเปิดรับสมัครตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง
ตามที่สมาคมผู้ค้าปลีกได้มีการแถลงข่าวเกี่ยวกับเรื่องการประกาศผลผู้ที่ประสงค์ให้บริการเป็นตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง ซึ่งกรมสรรพากรได้มีการเปิดรับสมัครตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง ตั้งแต่วันที่ 7 - 17 กันยายน 2561 ที่ผ่านมา นั้น
กรมสรรพากรขอเรียนว่า
1. กรมสรรพากรมีวัตถุประสงค์ในการออกประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 224) เรื่อง กําหนดหลักเกณฑ์ วิธีการ และเงื่อนไข ให้ผู้เดินทางออกไปนอกราชอาณาจักรที่ซื้อสินค้าจากผู้ประกอบการจดทะเบียน เพื่อนําออกไปนอกราชอาณาจักร มีสิทธิตั้งตัวแทนเพื่อขอคืนภาษีมูลค่าเพิ่มที่ถูกเรียกเก็บไว้แล้วได้ตามมาตรา 84/4 แห่งประมวลรัษฎากร และแนวปฏิบัติสําหรับผู้ให้บริการเป็นตัวแทนเพื่อขอคืนภาษีมูลค่าเพิ่มให้แก่ผู้เดินทางออกไปนอกราชอาณาจักรในเมือง เพื่ออํานวยความสะดวกให้แก่นักท่องเที่ยวชาวต่างชาติและเป็นการจูงใจให้นักท่องเที่ยวซื้อสินค้าในประเทศไทยเพิ่มขึ้น
2. ในการพิจารณาคัดเลือกนั้น กรมสรรพากรได้เปิดกว้างให้กับผู้สมัครทุกรายที่มีความสนใจและผ่านการคัดเลือกตามเกณฑ์ของประกาศอธิบดีฯ และแนวปฏิบัติข้างต้นเพื่อเข้ามาเป็นตัวแทนขอคืนขอคืนภาษีมูลค่าเพิ่มให้แก่นักท่องเที่ยวในเมือง โดยมีผู้ที่สนใจสมัครเข้ามาจํานวน 3 ราย ในการพิจารณาคัดเลือกครั้งนี้ เป็นการพิจารณา แต่ละรายแยกจากกัน และหากรายใดมีคุณสมบัติครบถ้วน ถูกต้อง ตามประกาศอธิบดีฯ และแนวปฏิบัติ จึงจะได้รับการพิจารณาอนุมัติให้เป็นตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง แต่เนื่องจากมีผู้สมัครขาดคุณสมบัติ 2 ราย รายแรกไม่ผ่านหลักเกณฑ์ เนื่องจาก (1) มิได้ยื่นคําขออนุมัติตามแบบที่แนบท้ายประกาศอธิบดีฯ (2) กําหนดจุดบริการเกินกว่าที่กฎหมายกําหนด ไว้ 3 แห่ง โดยยื่นมาจํานวน 5 แห่ง และ และรายที่สอง ไม่ผ่านหลักเกณฑ์ เนื่องจากมิได้มีวัตถุประสงค์เพื่อดําเนินการเป็นตัวแทนการขอคืนภาษีมูลค่าเพิ่มให้แก่นักท่องเที่ยวในเมือง ปรากฏอยู่ในข้อหนึ่งข้อใดที่ระบุไว้ในหนังสือรับรองนิติบุคคล
3. กรมสรรพากรได้กําหนดจุดให้บริการเพียง 3 จุดต่อราย เนื่องจากโครงการดังกล่าวเป็นโครงการทดลอง ใช้ระยะเวลาเพียง 6 เดือน (1 ตุลาคม 2561 – 31 มีนาคม 2562) ซึ่งกรมต้องดําเนินการพิจารณาประเมินผล ควบคุม ติดตาม ความสําเร็จของโครงการอีกครั้งหนึ่ง
4. กรมสรรพากร ขอเรียนยืนยันว่า การพิจารณาคัดเลือกรายผู้ให้บริการฯ เป็นไปตามขั้นตอนตามประกาศอธิบดีฯ (ฉบับที่ 224) และแนวปฏิบัติทุกประการ และมีการใช้หลักเกณฑ์และมาตรฐานเดียวกันในทุกรายจึงมีความโปร่งใส และมิได้เอื้อประโยชน์ให้แก่บุคคลหรือกลุ่มธุรกิจใด
รัฐบาลไทย-ข่าวทำเนียบรัฐบาล-นรม. และ รมว.กห. ซาบซึ้งในน้ำใจและการแสดงออกต่อกันและกันของชาวโคราชทุกคน หวังเป็นตัวอย่างความเป็นหนึ่งเดียวกันของทุกหมู่เหล่า
วันพฤหัสบดีที่ 13 กุมภาพันธ์ 2563
นรม. และ รมว.กห. ซาบซึ้งในน้ําใจและการแสดงออกต่อกันและกันของชาวโคราชทุกคน หวังเป็นตัวอย่างความเป็นหนึ่งเดียวกันของทุกหมู่เหล่า
พล.ท.คงชีพ ตันตระวาณิชย์ โฆษก กห. เปิดเผยหลังการเดินทางลงพื้นที่ จว.นครราชสีมา ของ นรม.และรมว.กห. ในการเยี่ยมให้กําลังใจผู้ที่ได้รับบาดเจ็บและครอบครัวผู้เสียชีวิต รวมทั้งการปฏิบัติงานของเจ้าหน้าที่ จากกรณีเหตุกราดยิงที่ผ่านมาว่า
พล.อ.ประยุทธ์ จันทร์โอชา นรม.และรมว.กห. ได้แสดงความขอบคุณชาวโคราชทุกคนที่ให้การต้อนรับเป็นอย่างดียิ่ง และมีความซาบซึ้งในนํา้ใจ ต่อการแสดงออก การช่วยเหลือและการให้กําลังใจกันและกัน ยามเมื่อต้องประสบเหตุร้ายที่กระทบจิตใจเป็นวงกว้างร่วมกัน
โดย นรม. และ รมว.กห. หวังเป็นอย่างยิ่งว่า ตัวอย่างความร่วมมือและความเป็นหนึ่งเดียวกันของชาวโคราชครั้งนี้ จะเป็นพลังและแรงจูงใจให้ประชาชนคนไทยทุกหมู่เหล่า สามารถผ่านความท้าทายและความยากลําบากร่วมกันไปได้ด้วยดีในทุกเรื่อง จากพลังแห่งความรัก ความสามัคคี และความเป็นหนึ่งเดียวกันในน้ําใจของทุกคนในชาติ ที่มีส่วนร่วมแสดงออก
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงอุตสาหกรรม ร่วมงาน Asia Aircraft Supply Chain Forum
วันพฤหัสบดีที่ 29 พฤศจิกายน 2561
ผู้ช่วยรัฐมนตรีประจํากระทรวงอุตสาหกรรม ร่วมงาน Asia Aircraft Supply Chain Forum
ผู้ช่วยรัฐมนตรีประจํากระทรวงอุตสาหกรรม ร่วมงาน Asia Aircraft Supply Chain Forum
เมื่อวันที่ ๒๗ พฤศจิกายน ๒๕๖๑ นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม เข้าร่วมงาน Asia Aircraft Supply Chain Forum ซึ่งจัดขึ้นโดยกระทรวงเศรษฐกิจ การค้า และอุตสาหกรรมญี่ปุ่น (METI) ณ ศูนย์การประชุม Tokyo Big Sight กรุงโตเกียว ประเทศญี่ปุ่น
ผู้ช่วยรัฐมนตรีประจํากระทรวงอุตสาหกรรม ได้กล่าวปาฐกถาในหัวข้อ Efforts for vitalizing the aircraft industry in Asia เพื่อแสดงวิสัยทัศน์และความพร้อมของไทยในการเป็นศูนย์กลางของอุตสาหกรรมอากาศยานในภูมิภาคเอเชีย ตลอดจนนโยบายและมาตรการของไทยในการส่งเสริมอุตสาหกรรมอากาศยาน และโอกาสการลงทุนในพื้นที่ EEC ให้แก่ผู้เข้าร่วมประชุมจากนานาประเทศจํานวนกว่า ๕๐๐ คน นอกจากนี้ ยังได้พบปะหารือกับ Mr. Yochihiko Isozaki, State Minister of METI ณ กระทรวงเศรษฐกิจ การค้า และอุตสาหกรรมญี่ปุ่น (METI) เพื่อแลกเปลี่ยนความคิดเห็นและหารือแนวทางความร่วมมือระหว่างกันในการสนับสนุนการพัฒนาบุคลากรและการปรับเปลี่ยนอุตสาหกรรมของไทยสู่ Connecting Industry พร้อมทั้งเชิญชวนนักลงทุนอุตสาหกรรมอากาศยานญี่ปุ่นลงทุนในพื้นที่ EEC รวมถึงเชื่อมโยงแนวคิด Open Innovation Columbus ของนายชิโระ ซะโดชิมะ (Mr. Shiro Sadoshima) เอกอัครราชทูตญี่ปุ่นประจําประเทศไทย สู่การพัฒนาศูนย์บ่มเพาะผู้ประกอบการให้ตอบโจทย์ของประเทศ เพื่อประโยชน์ในการแลกเปลี่ยนเรียนรู้และเชื่อมโยง Ecosystem ของ startup ของไทยและญี่ปุ่น ภายใต้โครงการ Thailand InnoSpace ของไทย โดยฝ่ายไทยยังได้ขอบคุณ METI ที่ให้การสนับสนุน Mie-Thailand Innovation Center ที่ได้เปิด ไปในช่วงกลางเดือนพฤศจิกายน ๒๕๖๑ และขอบคุณ METI ที่ให้การสนับสนุนเอกชนญี่ปุ่น ในการส่งเสริมความร่วมมือนําแนวคิด LASI มาใช้ในอุตสาหกรรมของประเทศไทย โดยยังหวังจะเห็นการสนับสนุนดังกล่าวจาก METI เพิ่มขึ้นด้วยในอนาคต
รัฐบาลไทย-ข่าวทำเนียบรัฐบาล-คณะกรรมการขับเคลื่อนการดำเนินงานตามแผนการผลิตและการตลาดข้าวครบวงจร (ด้านการผลิต)
วันพุธที่ 24 มกราคม 2561
คณะกรรมการขับเคลื่อนการดําเนินงานตามแผนการผลิตและการตลาดข้าวครบวงจร (ด้านการผลิต)
คณะกรรมการขับเคลื่อนการดําเนินงานตามแผนการผลิตและการตลาดข้าวครบวงจร (ด้านการผลิต) เห็นชอบให้ปรับปรุงคณะทํางานดําเนินงานตามแผนการผลิตและการตลาดข้าวครบวงจร จาก 10 คณะ เหลือ 5 คณะ เพื่อให้การขับเคลื่อนโครงการเป็นไปด้วยความรวดเร็ว
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะกรรมการขับเคลื่อนการดําเนินงานตามแผนการผลิตและการตลาดข้าวครบวงจร (ด้านการผลิต) ณ กรมการข้าว ว่า คณะกรรมการขับเคลื่อนการดําเนินงานตามแผนการผลิตและการตลาดข้าวครบวงจร (ด้านการผลิต) มีมติเห็นชอบให้ปรับปรุงคณะทํางานดําเนินงานตามแผนการผลิตและการตลาดข้าวครบวงจร จาก 10 คณะ เหลือ 5 คณะ เพื่อให้การขับเคลื่อนโครงการเป็นไปด้วยความรวดเร็ว ได้แก่ 1) คณะทํางานกําหนดพื้นที่ส่งเสริมการปลูกข้าวและปรับลดพื้นที่ไม่เหมาะสม มีหน้าที่ในการศึกษา วิเคราะห์ และจัดทําข้อมูลการกําหนดพื้นที่เป้าหมายส่งเสริมการปลูกข้าวในแต่ละรอบการผลิตของปีการผลิตนั้น ๆ ให้สอดคล้องกับความต้องการของตลาด และจัดทําแผนงาน โครงการ มาตรการในการปรับลดพื้นที่การปลูกข้าวในพื้นที่ที่ไม่เหมาะสม รวมทั้งควบคุม ดูแล และติดตามการขึ้นทะเบียนเกษตรกรผู้ปลูกข้าว 2) คณะทํางานโครงการระบบส่งเสริมการเกษตรแบบแปลงใหญ่มาตรฐานคุณภาพมีหน้าที่ในการอํานวยการ กํากับ ควบคุม ดูแล ให้คําแนะนํา ปัญหาอุปสรรค และแนวทางแก้ไขปัญหาการดําเนินโครงการระบบส่งเสริมการเกษตรแบบแปลงใหญ่ (นาแปลงใหญ่) และการจัดทําระบบตรวจสอบย้อนกลับข้าวและผลิตภัณฑ์จากข้าว จัดทําแผนปฏิบัติงานโครงการฯ ส่งเสริมการผลิตข้าวให้เข้าสู่ระบบมาตรฐานคุณภาพ รวมทั้งจัดทําโครงการพัฒนาระบบตรวจสอบย้อนกลับข้าวและผลิตภัณฑ์จากข้าว (QR Trace) และกําหนดหลักเกณฑ์ เงื่อนไข การขอรับQR Traceของกลุ่มเกษตรกรที่ได้รับการับรองมาตรฐานข้าวคุณภาพ
3) คณะทํางานส่งเสริมการผลิตข้าวอินทรีย์ มีอํานาจหน้าที่ในการกํากับ ควบคุม ดูแล ให้คําแนะนํา และแก้ไขปัญหาการดําเนินงานโครงการส่งเสริมการผลิตข้าวอินทรีย์ พิจารณาให้ความเห็นชอบบัญชีรายชื่อผู้ได้รับเงินอุดหนุน และอนุมัติการเบิกจ่ายเงินอุดหนุนให้เกษตรกรที่เข้าร่วมโครงการ และกํากับดูแลการเบิกจ่ายเงินอุดหนุนให้เป็นไปด้วยความเรียบร้อยตามระเบียบ รวมทั้งรวบรวมแผนงาน/โครงการ และแผนปฏิบัติงานส่งเสริมการผลิตข้าวอินทรีย์ ตั้งแต่ปี 2560 เป็นต้นไป 4) คณะทํางานจัดทําข้อมูลสารสนเทศข้าวครบวงจร มีหน้าที่ในการศึกษา วิเคราะห์ และจัดทําข้อมูลสารสนเทศด้านการผลิตข้าวให้เป็นเอกภาพ ชัดเจน แม่นยํา เพื่อใช้เป็นข้อมูลกลางในการบริหารจัดการเชิงนโยบายตามแผนการผลิตและการตลาดข้าวครบวงจร และประสานคณะทํางานประชาสัมพันธ์แผนการผลิตและการตลาดข้าวครบวงจร เพื่อเผยแพร่ข้อมูลสารสนเทศด้านการผลิตข้าวให้หน่วยงานต่าง ๆ ทั้งภาครัฐ ภาคเอกชน เกษตรกร และประชาชนทั่วไปได้รับทราบ และ 5) คณะทํางานประชาสัมพันธ์แผนการผลิตและการตลาดข้าวครบวงจร มีหน้าที่ในการศึกษา วิเคราะห์ และจัดทําแผนประชาสัมพันธ์โครงการ มาตรการ ภายใต้แผนการผลิตและการตลาดข้าวครบวงจร รวมทั้งประสานคณะทํางานทุกคณะ เพื่อนําข้อมูลมาเผยแพร่ประชาสัมพันธ์ให้หน่วยงานต่าง ๆ ทั้งภาครัฐ ภาคเอกชน เกษตรกร และประชาชนทั่วไปได้รับทราบ
.......................................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกฯ ตั้ง “ศูนย์บริหารสถานการณ์เศรษฐกิจ" ฟื้นฟูเศรษฐกิจจากผลdระทบโควิด-19
วันจันทร์ที่ 17 สิงหาคม 2563
นายกฯ ตั้ง “ศูนย์บริหารสถานการณ์เศรษฐกิจ" ฟื้นฟูเศรษฐกิจจากผลdระทบโควิด-19
--
#ไทยคู่ฟ้าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แต่งตั้งคณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (โควิด-19) หรือ "ศูนย์บริหารสถานการณ์เศรษฐกิจ" โดยมีนายกรัฐมนตรีเป็นประธาน และมีรัฐมนตรีกระทรวงต่าง ๆ และผู้แทนหน่วยงานที่เกี่ยวข้อง ร่วมเป็นกรรมการ
สําหรับหน้าที่สําคัญของ “ศูนย์บริหารสถานการณ์เศรษฐกิจ” คือ จัดทําข้อเสนอและกรอบแนวทางดําเนินมาตรการเศรษฐกิจ และสั่งการหน่วยงานต่าง ๆ และขอความร่วมมือภาคเอกชน เพื่อยกระดับศักยภาพและวางรากฐานการพัฒนาเศรษฐกิจในอนาคต ทั้งระยะเร่งด่วน ระยะปานกลางและระยะยาว และกําหนดให้มีคณะกรรมการขับเคลื่อนมาตรการบริหารเศรษฐกิจ ทําหน้าที่ขับเคลื่อนมาตรการต่าง ๆ ให้มีผลในทางปฏิบัติอย่างมีประสิทธิภาพ และเร่งรัดติดตามการดําเนินงานของแต่ละหน่วยงาน ซึ่งพร้อมเดินหน้าได้ทันที
นอกจากนี้ ยังแต่งตั้งคณะกรรมการอํานวยการขับเคลื่อนไทยไปด้วยกัน เพื่อกํากับ ติดตาม เร่งรัด ช่วยเหลือเยียวยา และแก้ไขปัญหาในระดับพื้นที่ โดยเริ่มจากปัญหาความเดือดร้อนเร่งด่วนให้เกิดผลสัมฤทธิ์อย่างเป็นรูปธรรมและรวดเร็ว
อย่างไรก็ตาม กําหนดให้มีคณะกรรมการขับเคลื่อนไทยไปด้วยกันระดับจังหวัด ซึ่งผู้ว่าราชการจังหวัดและผู้แทนส่วนราชการในพื้นที่เป็นกรรมการ ทําหน้าที่บูรณาการทุกภาคส่วนแก้ปัญหาความเดือดร้อนของประชาชน ยกระดับคุณภาพชีวิต และเสริมสร้างศักยภาพในการพัฒนาประเทศตามหลักปรัชญาของเศรษฐกิจพอเพียง แนวคิดชีวิตวิถีใหม่ และการขับเคลื่อนไทยไปด้วยกัน ซึ่งพร้อมเดินหน้าทํางานทันที
รัฐบาลไทย-ข่าวทำเนียบรัฐบาล-สธ. เผยผลสำรวจพบประชาชนถึงร้อยละ 4 ไม่สวมหน้ากากอนามัยเมื่อป่วยโรคระบบทางเดินหายใจ
วันอาทิตย์ที่ 26 เมษายน 2563
สธ. เผยผลสํารวจพบประชาชนถึงร้อยละ 4 ไม่สวมหน้ากากอนามัยเมื่อป่วยโรคระบบทางเดินหายใจ
กระทรวงสาธารณสุขเผยผลสํารวจพฤติกรรมการสวมหน้ากากป้องกันโรคของประชาชนในช่วงสถานการณ์การระบาดของโรคโควิด 19 ครั้งล่าสุดพบร้อยละ 4 ระบุไม่สวมหน้ากากอนามัยเมื่อมีอาการไข้ และหวัด เช่น ไอ จาม มีน้ํามูก ชี้เป็นพฤติกรรมที่ไม่ควรกระทําเพราะเสี่ยงทั้งแพร่เชื้อไป
กระทรวงสาธารณสุขเผยผลสํารวจพฤติกรรมการสวมหน้ากากป้องกันโรคของประชาชนในช่วงสถานการณ์การระบาดของโรคโควิด 19 ครั้งล่าสุดพบร้อยละ 4 ระบุไม่สวมหน้ากากอนามัยเมื่อมีอาการไข้ และหวัด เช่น ไอ จาม มีน้ํามูก ชี้เป็นพฤติกรรมที่ไม่ควรกระทําเพราะเสี่ยงทั้งแพร่เชื้อไปให้ผู้อื่นและรับเชื้อเพิ่ม
วันนี้ (26 เมษายน 2563) ที่ ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า ในขณะนี้ประเทศไทยอยู่ในช่วงที่ประชาชนเริ่มผ่อนคลายจากจํานวนผู้ป่วยที่ลดลงอย่างต่อเนื่อง เริ่มมีการเดินทาง พบปะกันมากขึ้น ที่สําคัญ คือ ต้องเข้มงวดมาตรการป้องกันโรค การรักษาระยะห่างอย่างน้อย 2 เมตร สวมใส่หน้ากากผ้าหรือหน้ากากอนามัย หมั่นล้างมือ ไม่สัมผัสจมูก ปาก หรือขยี้ตา ทั้งนี้ กรมควบคุมโรคได้ทําการสํารวจพฤติกรรมการสวมหน้ากากของประชาชนในช่วงสถานการณ์การระบาดของโรคโควิด 19 ต่อเนื่องจํานวน 5 ครั้ง โดยครั้งที่ 5 เมื่อสัปดาห์ที่ผ่านมา พบว่าเมื่อมีอาการไข้ และหวัด เช่น ไอ จาม มีน้ํามูก ประชาชนจะสวมหน้ากากป้องกันการแพร่เชื้อถึงร้อยละ 83 และสวมหน้ากากอนามัยเพื่อป้องกันไม่ให้รับเชื้ออีกร้อยละ 12 แต่มีร้อยละ 4 ที่ตอบไม่สวมหน้ากากป้องกัน ซึ่งเป็นพฤติกรรมที่น่าเป็นห่วงที่จะแพร่โรคให้คนอื่นได้
“ต้องขอกระตุ้นเตือนสังคม เมื่อคนกลับมาทํางาน พบปะกันมากขึ้น การสวมหน้ากากผ้าหรือหน้ากากอนามัยเป็นเรื่องที่จําเป็น ต้องทําอย่างเคร่งครัด เพราะเป็นปราการด่านสุดท้ายในการป้องกันเชื้อออกจากตัวผู้ป่วย รวมทั้งเป็นการป้องกันการรับเชื้อจากผู้อื่น” นายแพทย์โสภณกล่าว
นายแพทย์โสภณ กล่าวต่อว่า สําหรับการออกปฏิบัติการค้นหาผู้ป่วยหรือผู้ติดเชื้อเชิงรุก โดยตรวจคัดกรองกลุ่มเสี่ยงต่อการแพร่ระบาดของภาคเอกชนนั้น ขอความร่วมมือให้ประสานงานกับหน่วยงานสาธารณสุขในพื้นที่ เพราะเป้าหมายสําคัญของการคัดกรองค้นหาผู้ติดเชื้อ เพื่อนําตัวเข้าสู่ระบบการรักษา ป้องกันการแพร่เชื้อ รวมทั้งต้องติดตามผู้สัมผัสใกล้ชิดมาตรวจด้วย เพื่อความปลอดภัยของคนในประเทศ
******************************** 26 เมษายน 2563
*******************************************
รัฐบาลไทย-ข่าวทำเนียบรัฐบาล-รัฐมนตรีวิทย์ เปิดสนามทดสอบฮอนด้า อาร์แอนด์ดี ในประเทศไทย หวังพัฒนาศักยภาพการแข่งขันให้กับอุตสาหกรรมยานยนต์ไทยมุ่งสู่เอเชีย
วันศุกร์ที่ 21 กรกฎาคม 2560
รัฐมนตรีวิทย์ เปิดสนามทดสอบฮอนด้า อาร์แอนด์ดี ในประเทศไทย หวังพัฒนาศักยภาพการแข่งขันให้กับอุตสาหกรรมยานยนต์ไทยมุ่งสู่เอเชีย
เปิดสนามทดสอบ ฮอนด้า อาร์แอนด์ดี เอเชีย แปซิฟิค ปราจีนบุรี ของบริษัท ฮอนด้า อาร์แอนด์ดี เอเชีย แปซิฟิค จํากัด (หรือ HRAP)
20 กรกฎาคม 2560 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี ร่วมด้วย มร.ชิโร ซะโดะชิมะ เอกอัครราชทูตญี่ปุ่นประจําประเทศไทย เป็นประธานเปิดสนามทดสอบ ฮอนด้า อาร์แอนด์ดี เอเชีย แปซิฟิค ปราจีนบุรี อย่างเป็นทางการ ของบริษัท ฮอนด้า อาร์แอนด์ดี เอเชีย แปซิฟิค จํากัด (หรือ HRAP) ณ สวนอุตสาหกรรมโรจนะ จังหวัดปราจีนบุรี
สนามทดสอบ ฮอนด้า อาร์แอนด์ดี เอเชีย แปซิฟิค ปราจีนบุรี เป็นสนามทดสอบแบบครบวงจรที่มีเอกลักษณ์ และได้รับการออกแบบมาสําหรับภูมิภาคเอเชียและโอเชียเนียโดยเฉพาะ ด้วยเงินลงทุน 1,700 ล้านบาท สําหรับการก่อสร้างสนามทดสอบ ที่ประกอบด้วย 8 สนาม บนพื้นที่กว่า 500 ไร่ (หรือประมาณ 800,000 ตร.ม.) โดยประเทศไทยเป็นประเทศที่ 3 ที่มีสนามทดสอบของฮอนด้า ต่อจากประเทศญี่ปุ่น และประเทศสหรัฐอเมริกา สนามทดสอบแห่งใหม่นี้ ใช้สําหรับการทดสอบรถยนต์ และรถจักรยานยนต์ โดยจะมีการทดสอบในหลายรูปแบบ เช่น การควบคุมรถ การทรงตัว และสมรรถนะโดยรวม เพื่อนําผลทดสอบไปพัฒนาผลิตภัณฑ์ที่จะจําหน่ายในภูมิภาคนี้ สนามทดสอบแห่งใหม่นี้ จึงมีส่วนสําคัญในการยกระดับศักยภาพการแข่งขันของผลิตภัณฑ์ฮอนด้าในประเทศไทย และในตลาดเอเชียและโอเชียเนีย ในอนาคต ทางฮอนด้ายังมีแผนที่จะนํายานยนต์จากภูมิภาคอื่นมาทดสอบที่นี่ด้วยเช่นกัน
ดร. อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า อุตสาหกรรมยานยนต์เป็นหนึ่งใน 10 อุตสาหกรรมเป้าหมาย ที่รัฐบาลไทยให้การส่งเสริมเพื่อเป็นกลไกขับเคลื่อนเศรษฐกิจไทย การลงทุนสร้างสนามทดสอบ ฮอนด้า อาร์แอนด์ดี เอเชีย แปซิฟิค ปราจีนบุรีแห่งนี้ จึงเป็นส่วนหนึ่งในการสนองตอบต่อทิศทางและนโยบายของรัฐบาลในการสร้างความแข็งแกร่งให้กับประเทศไทย ด้วยการพัฒนาศักยภาพการแข่งขันให้กับอุตสาหกรรมยานยนต์ไทย
สนามทดสอบแห่งนี้ยังมีพื้นที่สนามหญ้า ซึ่งในอนาคตมีแผนที่จะใช้ทดสอบผลิตภัณฑ์ดูแลสนามหญ้าของฮอนด้าอีกด้วย สนามทดสอบปราจีนบุรีแห่งนี้ จะมีส่วนช่วยยกระดับคุณภาพผลิตภัณฑ์ฮอนด้า เพื่อการพัฒนาผลิตภัณฑ์ ที่เพิ่มศักยภาพในการแข่งขันในอนาคต เกี่ยวกับการวิจัยและพัฒนาของฮอนด้า และบริษัท ฮอนด้า อาร์แอนด์ดี เอเชีย แปซิฟิค จํากัด ฮอนด้าเป็นผู้ผลิตยานยนต์รายแรกที่เปิดหน่วยงานวิจัยและพัฒนาขึ้นในประเทศไทย โดยเริ่มต้นจากการก่อตั้งหน่วยงานวิจัยและพัฒนารถจักรยานยนต์ ขึ้นในปี พ.ศ. 2531 ต่อมาจึงได้ก่อตั้งหน่วยงานวิจัยด้านรถยนต์ในประเทศไทยขึ้นเมื่อปี พ.ศ. 2537 เพื่อพัฒนาและจัดหาชิ้นส่วนภายในประเทศและสนับสนุนการดําเนินงานด้านการผลิตรถยนต์อีกด้วย ต่อมาได้ขยายบทบาทเพิ่มขึ้นทั้งด้านการวางแผนผลิตภัณฑ์และการควบคุมคุณภาพ
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่ตรวจเยี่ยมสำนักงานอุตสาหกรรมจังหวัดลำปาง
วันจันทร์ที่ 19 กุมภาพันธ์ 2561
รัฐมนตรีช่วย ก.อุตฯ ลงพื้นที่ตรวจเยี่ยมสํานักงานอุตสาหกรรมจังหวัดลําปาง
รัฐมนตรีช่วย ก.อุตฯ ลงพื้นที่ตรวจเยี่ยมสํานักงานอุตสาหกรรมจังหวัดลําปาง
วันนี้ (19 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมสํานักงานอุตสาหกรรมจังหวัดลําปาง ตําบลชมพู อําเภอเมือง จังหวัดลําปาง พร้อมประชุมหารือและมอบแนวทางการดําเนินงานให้แก่อุตสาหกรรมจังหวัดภาคเหนือ โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายพรเทพ การศัพท์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ ร่วมประชุมหารือ และนายสมศักดิ์ หวลกสิน อุตสาหกรรมจังหวัดลําปาง ข้าราชการ และเจ้าหน้าที่ให้การต้อนรับ
รัฐบาลไทย-ข่าวทำเนียบรัฐบาล-กระทรวงดิจิทัลฯ เปิดตัวคาราวาน “ดิจิทัลทรานส์ฟอร์เมชั่นสัญจร 2017” นำร่อง 12 จังหวัด เปลี่ยนผ่านประเทศสู่ “สังคมดิจิทัล”
วันจันทร์ที่ 29 พฤษภาคม 2560
กระทรวงดิจิทัลฯ เปิดตัวคาราวาน “ดิจิทัลทรานส์ฟอร์เมชั่นสัญจร 2017” นําร่อง 12 จังหวัด เปลี่ยนผ่านประเทศสู่ “สังคมดิจิทัล”
กระทรวงดิจิทัลฯ
นางสาววิไลลักษณ์ ชุลีวัฒนกุล ปลัดกระทรวงดิจิทัลเพื่อเศรษฐกิจและสังคม เป็นประธานพิธีเปิดตัวคาราวาน “ดิจิทัลทรานส์ฟอร์เมชั่นสัญจร 2017 (Digital Transformation 2017) ภายใต้โครงการเสริมสร้างความรู้ความเข้าใจในเรื่องการพัฒนาเศรษฐกิจดิจิทัล โดยจัดในรูปแบบขบวนคาราวานเดินทางไปในภูมิภาคต่างๆ ของประเทศ เพื่อจัดกิจกรรมสร้างความรู้ความเข้าใจเรื่องการพัฒนาเศรษฐกิจดิจิทัลไปยัง 12 จังหวัดเป้าหมาย ได้แก่ นครปฐม กาญจนบุรี ลพบุรี นครศรีธรรมราช ตรัง สงขลา บุรีรัมย์ มหาสารคาม อุบลราชธานี พิษณุโลก ลําปาง และเชียงราย การเดินทางไปในแต่ละจังหวัดมุ่งเน้นไปยังพื้นที่ศูนย์กลางด้านเศรษฐกิจ การศึกษา ทั้งยังเป็นจุดที่ประชาชนสามารถเดินทางมาได้สะดวก จังหวัดละ 2 วัน โดยจะเริ่มตั้งแต่เดือนมิถุนายน ถึง พฤศจิกายน 2560 ซึ่งภายในงาน “ดิจิทัลทรานส์ฟอร์เมชั่นสัญจร 2017” จะมีการจัดนิทรรศการให้ความรู้โดยใช้เทคโนโลยี AR และ Multi Vision TV เพื่อสร้างความน่าสนใจ สําหรับโครงการนี้เป็นส่วนหนึ่งของแผนพัฒนาดิจิทัลเพื่อเศรษฐกิจและสังคม ที่ต้องการเปลี่ยนผ่านประเทศไทยไปสู่ “สังคมดิจิทัล” ตามนโยบาย “ไทยแลนด์ 4.0” ของรัฐบาล เมื่อวันที่ 26 พฤษภาคม 2560 ณ อาคารทรงกลม โรงแรมเซ็นทรา บายเซ็นทาราศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพฯ
**********************************
รัฐบาลไทย-ข่าวทำเนียบรัฐบาล- การผ่อนคลายหลักเกณฑ์ให้ผู้ส่งออกไม่ต้องนำเงินรายได้กลับเข้าประเทศ (Repatriation)
วันพฤหัสบดีที่ 6 กุมภาพันธ์ 2563
การผ่อนคลายหลักเกณฑ์ให้ผู้ส่งออกไม่ต้องนําเงินรายได้กลับเข้าประเทศ (Repatriation)
รมว.คลังได้ให้ความเห็นชอบและลงนามในประกาศกระทรวงการคลัง เรื่อง การควบคุมการแลกเปลี่ยนเงิน (ฉบับที่ 9) เมื่อวันที่ 4 กุมภาพันธ์ 2563 โดยมีสาระสําคัญคือ การอนุญาตให้มีการผ่อนคลายหลักเกณฑ์ให้ผู้ส่งออกไม่ต้องนําเงินรายได้ค่าของส่งออกสินค้ากลับเข้าประเทศ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า รัฐมนตรีว่าการกระทรวงการคลังได้ให้ความเห็นชอบและลงนามในประกาศกระทรวงการคลัง เรื่อง การควบคุมการแลกเปลี่ยนเงิน (ฉบับที่ 9) เมื่อวันที่ 4 กุมภาพันธ์ 2563 โดยมีสาระสําคัญคือ การอนุญาตให้มีการผ่อนคลายหลักเกณฑ์ให้ผู้ส่งออกไม่ต้องนําเงินรายได้ค่าของส่งออกสินค้ากลับเข้าประเทศ โดยการขยายวงเงินค่าของส่งออกจาก ปัจจุบัน ที่มีมูลค่าต่ํากว่า 200,000 ดอลลาร์สหรัฐอเมริกา (สัดส่วนของมูลค่าการส่งออกที่ได้รับประโยชน์คิดเป็นร้อยละ 50) เป็น 1,000,000 ดอลลาร์สหรัฐอเมริกา (สัดส่วนของมูลค่าการส่งออกที่ได้รับประโยชน์เพิ่มเป็นร้อยละ 80) ซึ่งการผ่อนคลายหลักเกณฑ์ดังกล่าว จะมีส่วนช่วยลดต้นทุนของผู้ส่งออกในการนําเงินกลับเข้าประเทศและโอนเงินออกไปเพื่อชําระภาระในต่างประเทศ เพิ่มสภาพคล่องในการบริหารจัดการรายได้จากต่างประเทศ ตลอดจนการสร้างความสมดุลของเงินไหลเข้าออกนอกประเทศในระยะยาว
อนึ่ง กระทรวงการคลังจะได้ดําเนินการส่งประกาศกระทรวงการคลังฉบับดังกล่าว เพื่อนําลงประกาศ ในราชกิจจานุเบกษาเพื่อให้มีผลบังคับใช้โดยเร็ว และธนาคารแห่งประเทศไทยจะได้ดําเนินการออกประกาศเจ้าพนักงานที่เกี่ยวข้องต่อไป
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 0 2273 9020 ต่อ 3232
โทรสาร 0 2618 3366
รัฐบาลไทย-ข่าวทำเนียบรัฐบาล-นิพนธ์ฯ หารือ ร่วม 3 กระทรวง พณ. กษ. มท. หวังเพิ่มรายได้ให้เกษตรกร - ความอยู่ดีกินดี ของพี่น้องประชาชน  [กระทรวงมหาดไทย]
วันพฤหัสบดีที่ 21 พฤษภาคม 2563
นิพนธ์ฯ หารือ ร่วม 3 กระทรวง พณ. กษ. มท. หวังเพิ่มรายได้ให้เกษตรกร - ความอยู่ดีกินดี ของพี่น้องประชาชน  [กระทรวงมหาดไทย]
นิพนธ์ฯ หารือ ร่วม 3 กระทรวง พณ. กษ. มท. หวังเพิ่มรายได้ให้เกษตรกร - ความอยู่ดีกินดี ของพี่น้องประชาชน
เมื่อเวลา 10.00 น. วันนี้ (20 พ.ค.63) ที่กระทรวงพาณิชย์ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมร่วมกับ นายนิพนธ์ บุญญามณี รัฐมนตรีช่วยว่าการกระทรวงมหาดไทย (มท.2) นายนราพัฒน์ แก้วทอง กรรมการผู้ช่วยรัฐมนตรีประจํากระทรวงเกษตรและสหกรณ์ นายสรรเสริญ สมะลาภา กรรมการผู้ช่วยรัฐมนตรีว่าการกระทรวงพาณิชย์ รวมทั้ง รองปลัดกระทรวงพาณิชย์ รองปลัดกระทรวงเกษตรฯ อธิบดี และผู้มีส่วนเกี่ยวข้อง เพื่อหารือในเรื่องการยกระดับรายได้ภาคการเกษตร การผลิตสินค้าตามความเหมาะสมของพื้นที่และความต้องการของตลาดทั้งในและต่างประเทศ รวมทั้งการแก้ไขปัญหาอุปสรรคต่างๆที่เป็นข้อจํากัดในการทําการเกษตรของแต่ละพื้นที่ทั้งประเทศ โดยเฉพาะอย่างยิ่งหลังจากวิกฤตโควิด-19 จบลง จะเป็นโอกาสที่ดีของประเทศไทยในการขับเคลื่อนเรื่องอาหารปลอดภัย(Food Safety) ซึ่งต่างเป็นที่ยอมรับว่าที่ผ่านในการบริหารจัดการปัญหาการแพร่ระบาดไวรัสฯนั้น ประเทศไทยสามารถจัดการได้อย่างดี สร้างความเชื่อมั่น อันเป็นจุดแข็งในการสร้างโอกาสการพัฒนาในเรื่องต่างๆ ซึ่งจะเป็นการขับเคลื่อนในเรื่องอาหารปลอดภัยได้ดีอีกด้วย
ในส่วนกระทรวงมหาดไทย นั้น เป็นหน่วยงานหลักในการบูรณาการงานในเชิงพื้นที่(Area base) และรับผิดชอบพื้นที่ตามภูมิภาค จังหวัดต่างๆ และในส่วนของกระทรวงพาณิชย์ กระทรวงเกษตรและสหกรณ์ ก็มีหน่วยงานไปประจําพื้นที่จังหวัดต่างๆครอบคลุมพื้นที่ทั้งประเทศ ซึ่งทั้ง 3 กระทรวงดังกล่าวมีหน้าที่รับผิดชอบร่วมกันในการพัฒนาพื้นที่ โดยเฉพาะอย่างยิ่งการผลิตและจําหน่ายสินค้าเกษตร ทั้งนี้เพื่อสร้างรายได้ที่เพิ่มขึ้นให้แก่เกษตรกร อันนําไปสู่ความอยู่ดีกินดีของพี่น้องประชาชน สามารถสร้างความเข้มแข็งจากภายในสู่ความยั่งยืนได้ในอนาคต ต่อไป
รัฐบาลไทย-ข่าวทำเนียบรัฐบาล-ศบค. เผย แพลตฟอร์มไทยชนะเพิ่มระบบการสำรองพื้นที่ ในการใช้บริการกิจการ/กิจกรรม อำนวยความสะดวกให้ผู้ประกอบกิจการ-ผู้เข้าใช้บริการ คาดจะเปิดระบบให้บริการได้สัปดาห์หน้า
วันศุกร์ที่ 26 มิถุนายน 2563
ศบค. เผย แพลตฟอร์มไทยชนะเพิ่มระบบการสํารองพื้นที่ ในการใช้บริการกิจการ/กิจกรรม อํานวยความสะดวกให้ผู้ประกอบกิจการ-ผู้เข้าใช้บริการ คาดจะเปิดระบบให้บริการได้สัปดาห์หน้า
ศบค. เผย แพลตฟอร์มไทยชนะเพิ่มระบบการสํารองพื้นที่ ในการใช้บริการกิจการ/กิจกรรม อํานวยความสะดวกให้ผู้ประกอบกิจการ-ผู้เข้าใช้บริการ คาดจะเปิดระบบให้บริการได้สัปดาห์หน้า
วันนี้ (26 มิ.ย. 63) เวลา 12.10 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลการแก้ไขปัญหาโรคติดเชื้อโควิด-19 เผยถึงความคืบหน้าแพลตฟอร์มไทยชนะ สรุปสาระสําคัญ ดังนี้
ผู้ตรวจราชการกระทรวงดิจิทัลฯ เปิดเผยภาพรวมของแอปพลิเคชันไทยชนะที่อยู่ในเกณฑ์ดี ได้รับการตอบรับครบถ้วนจากทุกจังหวัด โดยจํานวนผู้ดาวน์โหลดมากกว่า 4 แสนราย สัดส่วนของผู้ใช้งาน 7 วันที่ผ่านมาอยู่ในเกณฑ์ดี แบ่งสัดส่วนจังหวัดที่มีผู้ใช้งานมากที่สุดพบว่า จังหวัดปทุมธานีสูงเป็นอันดับแรก อยู่ที่ 79% รองลงมา นครปฐม 76% ตามด้วย กรุงเทพมหานคร 76% นนทบุรี 75% และ ชลบุรี 74% จากแบบประเมิน 5 ประเภทกิจกรรม/กิจการ พบว่า 2 ผู้ประกอบการ ได้แก่ ซูเปอร์มาร์เก็ต ร้านค้าปลีกธุรกิจสื่อสาร ยังคงต้องเข้มงวดในการปฏิบัติตามมาตรการหลักทั้ง 5 ข้อ พร้อมย้ําว่าข้อมูลการลงทะเบียนของผู้ใช้บริการผ่านระบบดังกล่าวเป็นประโยชน์สําหรับการเข้าสู่มาตรการผ่อนคลายในระยะต่อไปได้ ซึ่งขณะนี้ประชาชนสามารถลงทะเบียน Check-in และ Check-out เป็นกลุ่มได้ผ่านทางแอปพลิเคชันไทยชนะทั้งผู้ที่ใช้ระบบไอโอเอส และระบบแอนดรอยด์ ซึ่งเป็นการอํานวยความสะดวกให้แก่ผู้ที่เดินทางเป็นกลุ่มครอบครัว
นอกจากนี้ ผู้ตรวจราชการกระทรวงดิจิทัลฯ ยังกล่าวด้วยว่า แพลตฟอร์มไทยชนะจะมีการเพิ่มระบบการสํารองที่ เพื่อเป็นการอํานวยความสะดวกให้แก่ผู้ที่ต้องการใช้บริการกิจกรรม/กิจการ หลังจากที่สถานที่ต่าง ๆ เริ่มมีการเปิดให้บริการซึ่งอาจจะเกิดความหนาแน่นในพื้นที่ดังกล่าวได้ โดย ศบค. ได้มีนโยบายการสํารองที่ โดยผู้ประกอบกิจการสามารถจัดลําดับการเปิดรอบจองโดยจํากัดจํานวนครั้ง และจํานวนผู้เข้าใช้บริการ ขณะที่ประชาชนสามารถสํารองที่ได้ผ่านทางแอปพลิเคชันไทยชนะ ทั้งในระบบไอโอเอสและแอนดรอยด์ ระบุสถานที่ เวลาที่ต้องการเดินทาง เมื่อเดินทางไปยังสถานที่ดังกล่าวให้ผู้ใช้บริการสแกน QR CODE ตามที่ผู้ประกอบการได้จัดเตรียมไว้ให้ ทั้งนี้ ระบบดังกล่าวเพื่อเป็นการส่งเสริมมาตรการให้คนไทยเดินทางท่องเที่ยวกระตุ้นเศรษฐกิจไทย พร้อมทั้งย้ําว่าการเชื่อมระบบดังกล่าวมีการดูแล ควบคุมความปลอดภัยของข้อมูลผู้เข้าใช้บริการเป็นอย่างดี โดยคาดว่าระบบการจองไทยชนะ Reservation จะสามารถเปิดให้บริการได้ในสัปดาห์หน้า
ทั้งนี้ ฝากผู้ประกอบกิจกรรม/กิจการ ต่าง ๆ ต้องเข้มงวดจุด Check-in และ Check-out สําหรับผู้ใช้บริการ เพื่อให้สามารถติดตาม ควบคุม พร้อมทั้งสามารถใช้มาตรการผ่อนคลายต่อไปได้โดย “สมดุลชีวิตวิถีใหม่ เดินทางปลอดภัย ใส่ใจไทยชนะ”
..................................................
กลุ่มประชาสัมพันธ์และเผยแพร่ สํานักโฆษก